Diari Oficial de la Generalitat Valenciana


Sumari del DOGV 8664, del 25-10-2019 (2019/9909)

Informació pública de la publicació de les bases provisionals de la zona de concentració parcel·lària d'Aras de los Olmos.
--------------------------------------------------------------------------------------------------------------------------

### Dades del document

Número de DOGV
:   8664

Data del DOGV
:   25-10-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9909


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la publicació de les bases provisionals de la zona de concentració parcel·lària d'Aras de los Olmos. [2019/9909]  
Es comunica a totes les persones interessades en la concentració parcel·lària de la zona d'Aras de los Olmos (València), declarada d'utilitat pública i urgent execució mitjançant el Decret 25/1995, de 6 de febrer, del Govern Valencià (DOGV 2451), actualment denominada Aras de los Olmos pel Decret 135/2001, de 26 de juliol, del Govern Valencià (DOGV 4058), que:  
  
Primer. Que amb data 3 d'octubre de 2019, la Comissió Local ha autoritzat l'enquesta de les bases provisionals de la concentració parcel·lària d'aquesta zona, d'acord amb el que es disposa en l'article 183 de la Llei de reforma i desenvolupament agrari. Aquestes bases modifiquen les aprovades per la Comissió Local amb data 17 de desembre de 2000.  
  
Segon. Que les bases provisionals estaran exposades al públic en el local habilitat a aquest efecte per l'Ajuntament d'Aras de los Olmos durant trenta dies hàbils, a comptar des del següent a l'última inserció d'aquest avís exposat per tres dies hàbils consecutius en el tauler d'anuncis de l'Ajuntament d'Aras de los Olmos, de Titaguas i Alpuente. La consulta dels documents que componen les bases provisionals implica que d'acord amb el que s'exigeix en la Llei orgànica 3/2018, de 5 de desembre, de protecció de dades personals i garantia dels drets digitals, les dades que inclouen no podran ser utilitzades per a finalitats diferents dels de la concentració parcel·lària.  
  
Tercer. Que durant el termini indicat, tots aquells als qui afecte la concentració parcel·lària podran formular les al·legacions o observacions que estimen oportunes principalment sobre la classificació de terres pròpies o alienes, i s'adverteix a tots que, una vegada fermes les bases no es pot tornar sobre tals aspectes, per la qual cosa es demana als participants col·laborar per a realitzar la classificació de totes les terres incloses en la concentració parcel·lària amb la major exactitud i justícia possibles.  
  
Quart. Se citen tots els propietaris i propietàries, i especialment tots els que tinguen el seu dret inscrit en el Registre de la Propietat o les persones que es deriven d'aquests, perquè dins del termini de trenta dies, si apreciaren contradicció entre el contingut dels assentaments del Registre que els afecte i l'atribució de la propietat o altres drets provisionalment realitzada com a conseqüència de la investigació, puguen formular oposició davant de la comissió local, i aporten certificació registral dels assentaments contradictoris i, si escau, els documents que acrediten el contradictor com a causahavent dels titulars inscrits, advertint-los que, si no ho fan dins del termini, es declararà el domini de les parcel·les, els seus gravàmens i altres situacions jurídiques en la forma que es publica a l'efecte de la inscripció en el Registre de la Propietat.  
  
  
Cinqué. S'adverteix especialment els conreadors de finques, arrendataris, parcers, usufructuaris, etcètera, i els titulars d'hipoteques o qualssevol altres drets sobre aquestes, que, dins del termini assenyalat, han de comprovar si els seus drets han sigut reconeguts en l'imprés del propietari sobre les parcel·les del qual recaiguen els drets esmentats.  
  
  
Sisé. La memòria i annexos, juntament amb els plànols que componen les bases provisionals, poden consultar-se en l'adreça següent:  
  
http://www.agroambient.gva.es/es/web/agricultura/concentracion-parcelaria-aras-olmos  
  
València, 15 d'octubre de 2019.- El director general d'Agricultura, Ramaderia i Pesca: Rogelio Llanes Ribas.